**ZAPISNIK**

**22. SEJE STRATEŠKEGA SVETA ZA ZDRAVSTVO**

četrtek, 6. 7. 2023

Prisotni člani: dr. Erik Brecelj, Hajdi Kosednar, mag. Mira Šavora, Azra Herceg, mag. Dolores Kores, mag. Gregor Cuzak, dr. Grega Strban, dr. Igor Švab, dr. Iztok Takač, dr. Valentina Prevolnik Rupel, mag. Ana Vodičar, mag. Egon Stopar, Anka Rode, mag. Alan Medveš

Odsotni: dr. Vojko Flis, dr. Radko Komadina, dr. Peter Radšel, Rok Ravnikar, dr. Branko Gabrovec, dr. Tit Albreht, dr. Petra Došenović Bonča, mag. Dorjan Marušič, Monika Ažman, Tjaša Sobočan

Ostali prisotni: dr. Robert Golob, dr. Metka Paragi, Simona Pirnat Skeledžija, Maša Kociper, Erik Scheriani, Miha Mohorčič

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 21. seje SSZ
3. Poročanje podskupin o tekočih zadevah
4. Financiranje (dr. Valentina Prevolnik Rupel)
5. Predlogi za 23. sejo SSZ
6. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

**SKLEP ŠT. 2:** Zapisnik 21. seje SSZ je potrjen.

**AD/3**

Dekana obeh medicinskih fakultet sta prisotne seznanila z dogajanji glede investicij v ljubljansko in mariborsko fakulteto.

Gospa Anka Rode je člane obvestila, da je Zavod Republike Slovenije za zaposlovanje pripravljen pomagati pri ukrepih aktivne politike zaposlovanja, predvsem na področju pridobivanja jezikovnih certifikatov.

Glede poklicnih kvalifikacij so potrebne skupne aktivnosti na področju farmacije in družinske medicine.

**SKLEP ŠT. 3:** SSZ je seznanjen z dogajanji glede poteka investicij in vpisov na ljubljansko in mariborsko fakulteto.

**SKLEP ŠT. 4**: SSZ bo z dopisom obvestil predsednika vlade glede aktivnosti na področju zaposlovanja tujih kadrov za potrebe javne mreže.

**SKLEP ŠT.5:** Dekan Igor Švab bo moderator med farmacevti in družinskimi zdravniki.

**AD/4**

Valentina Prevolnik Rupel je predstavila končni dokument podskupine za financiranje. Podani predlogi in pripombe so bile v večini upoštevane. Dokument je sestavljen iz treh poglavij: zbiranje sredstev, upravljanje ZZZS in razdeljevanje sredstev med izvajalce zdravstvenih storitev. Prav tako je predstavila 10 prioritetnih ukrepov na področju financiranja zdravstva. V debati so prisotni naslovili zlasti področje kakovosti in varnosti. Prav tako so razpravljali o vprašanju participacije.

**SKLEP ŠT. 6**: Strateški svet se je seznanil z dokumentom in ga potrjuje.

**SKLEP ŠT. 7**: Vsi se strinjajo, da je potrebno prevetriti seznam zdravil z "vmesne liste" (ZZVZZ).

**SKLEP ŠT.8**: Podskupina za financiranje poglobljeno nadaljuje delo na izbranih temah (posodobitev košarice, ZZVZZ, participacije).

**AD/5**

Na naslednji seji bo strateški svet obravnaval področje zdravstvene mreže.

**AD/6**

Predsednik sveta je člane seznanil z dopisom, ki ga je prejel od Vzajemne zdravstvene zavarovalnice.

Seja se je zaključila ob 18.00 uri.

Zapisal: Miha Mohorčič

Pregledala: dr. Metka Paragi

dr. Erik Brecelj

predsednik Strateškega sveta za zdravstvo